Η χρήση των ανθρώπινων εμβρυικών βλαστοκυττάρων ιατρική βιοηθική και νομική προσέγγιση.
Creators: name: Πατρικίου, Αντώνιος Ιωάννη
Publisher: name: Aristotle University of Thessaloniki
Year: 2015
Subjects: βλαστοκύτταρα
εμβρυικά
βιοηθική
stemcells
embryonic
bioethical
juridical

description: Η έρευνα της χρήσης των βλαστοκυττάρων, είναι ένα από τα πιο σύγχρονα ζητήματα, που ασχολείται η Βιοηθική. Η έρευνα αυτή αναδείχθηκε ως το ιατρικό επίτευγμα που μπορεί να προσφέρει μεγάλες υπηρεσίες στον άνθρωπο. Παρ’ όλα αυτά έχει προκαλέσει ηθικά διλήμματα, ο πειραματισμός σε έμβρυα που προέρχονται από τεχνικές υποβοηθούμενης αναπαραγωγής (IFA). Η Ορθόδοξη Εκκλησία, όπως και οι περισσότερες χριστιανικές ομολογίες, είναι επιφυλακτικές ως προς τη χρήση εμβρυϊκών κυττάρων που έχουν προέλθει από διάφορες τεχνικές και μεθόδους IFA. «Το έμβρυο είναι τέλειος άνθρωπος από τη στιγμή της σύλληψής του» τονίζει η Ορθόδοξη παράδοση και οφείλουμε απέναντι του σεβασμό . Έχει και από νομικής πλευράς δικαιώματα και για αυτό δεν μπορεί να χρησιμοποιείται ως απλός ιστός. Eπάνω σε αυτόν τον προβληματισμό έγινε μία διεπιστημονική προσέγγιση με σκοπό να διευκρινιστεί καλύτερα η σημασία του όρου σύλληψη και να αντιδιασταλεί από τον όρο γονιμοποίηση. Αυτή η παρέμβαση ουσιαστικά, αποδεσμεύει τον ερευνητή από τις ηθικές αναστολές του στην έρευνα επί των εμβρυικών βλαστοκυττάρων, προκειμένου αυτά να χρησιμοποιηθούν για το κοινό καλό. Η χρήση ενηλίκων βλαστοκυττάρων ωστόσο φαίνεται να αποτελεί τη μοναδική επιτρεπτή δυνατότητα που η Εκκλησία δεν απορρίπτει. Μάλιστα βλέπουμε ότι αποθέτει τις ελπίδες και τις ευλογίες της για μελλοντική πρόοδο της έρευνας . Σε ό,τι αφορά τη συλλογή και μελλοντική χρήση ομφαλοπλακουντιακών βλαστοκυττάρων, κατά τη στιγμή του τοκετού, από το νεογέννητο, με σκοπό τη κρυοσυντήρησή τους σε τράπεζες, η Εκκλησία δεν έχει πάρει ακόμα επίσημη θέση. Εφόσον όμως τα βλαστοκύτταρα αυτά, αντιμετωπίζονται όπως τα ενήλικα και για τη συλλογή τους δεν υπάρχει καμία πιθανότητα κινδύνου της ζωής του εμβρύου ή της μητέρας, μπορούμε να θεωρήσουμε ότι είναι ηθικά αποδεκτά , καθώς και η χρήση τους είναι πολλά υποσχόμενη για τυχόν μελλοντική θεραπεία ασθενειών. Η εξαγωγή βλαστικών κυττάρων από βλαστομερίδια εμβρύων 3ης ημέρας μετά από βιοψία ενδέχεται να σηματοδοτήσει το τέλος των ηθικών διλημμάτων, εφόσον δεν καταστρέφεται το έμβρυο και μπορεί να οδηγηθεί προς μεταφορά στη μήτρα ενώ ταυτόχρονα γίνεται εξαγωγή βλαστικών κυττάρων από το βλαστομερίδιο που απομονώθηκε κατά τη βιοψία. Η επιτυχής εξαγωγή εμβρυικών βλαστικών κυττάρων από ένα και μόνο βλαστομερίδιο θα δώσει στο μέλλον την εκπληκτική προοπτική κάθε έμβρυο που δημιουργείται με εξωσωματική γονιμοποίηση να έχει το απoκλειστικά δικό του ‘stemcellbanking’. Επίσης απομένει να διαπιστωθεί αν και τα βλαστικά κύτταρα που προέρχονται από αναπρογραμματισμό σωματικών κυττάρων έχουν την ίδια η παρόμοια παντοδυναμία με τα εμβρυικά αντίστοιχά τους και αν θα μπορέσουν να εξελιχθούν σε οποιοδήποτε είδος ιστού. Η πολιτεία πιστεύουμε ότι οφείλει να σταθεί σε αυτόν τον τομέα της έρευνας και χρήσης των βλαστοκυττάρων, με τη δημιουργία τραπεζών ομφαλοπλακουντιακού αίματος, προς το συμφέρον της υγείας του κοινωνικού συνόλου. Στο πεδίο της χρήσης των βλαστοκυττάρων στον άνθρωπο και το δίκαιο υποχρεώθηκε να αντιμετωπίσει την ταχεία εξέλιξη της τεχνολογίας και της Επιστήμης. Ήταν λοιπόν απαραίτητο για τον νομοθέτη να καθορίσει τους σχετικούς κανόνες έναντι της συγκεκριμένης βιοτεχνολογίας .Χρειάστηκε επί πλέον ο νομοθέτης να επιληφθεί των ηθικών προβλημάτων που έθεσε η εξέλιξη της Επιστήμης στην περίπτωση της χρήσης των βλαστοκυττάρων. Έτσι η ουσιώδης αντιμετώπιση του θέματος ανέδειξε και την ανάγκη προστασίας των ανθρώπινων δικαιωμάτων.
description: One of the most recent issues that Bioethics is called upon to resolve is that of research relating to the use of stemcells. This type of research, which has come to be regarded as the greatest medical achievement of our times, is anticipated to be of great benefit to humanity. Techniques such as Assisted Reproduction, however, have raised many important questions. Such questions are articulated in terms of a dilemma and attract our attention because of their legal status they enjoy and significance for human welfare. The Orthodox Christian Church, along with most of the Christian denominations, are rather hesitant about using embryonic stemcells as being the outcome of various techniques and methods of Assisted Reproduction. That Christian tradition insists that an embryo is a human being, a person, from the moment of conception, therefore, we ought to have respect for it. It can even be ascribed legal rights, hence, it should not be treated as simply a tissue. Such considerations have become an issue of great concern to many disciplines which have embarked upon the project of delineating the conceptual boundaries of the terms conception and fertilization. If such an interdisciplinary project is motivated by the motto ‘for the common good’ then any individual inhibitions that might arise and be related to whether or not research on embryonic stemcells is legitimate ought to be set aside. It seems that the Orthodox Church gives only her consent for the use of adult stemcells. It is also worth pointing out that she gives her blessing and believes that her hopes will not be disappointed by conducting this type of medical research in the future. As far as the collection of human placenta-derived stem cells at the very moment of giving birth, with the aim of cryopreservation, the Orthodox Church has not yet stated her position. Adult stemcells, however, do not raise any moral problems and by implication are ethically acceptable, on condition that they do not pose any threat to either a mother or an embryo’ lives. Taking such a firm stand is reinforced by the consideration that this type of stemcell research can also be put into effect for the future treatment of various illnesses. Extracting stemcells from blastomeres from the 3rdday of the development of human embryos after a biopsy is likely to mark the end of moral dilemmas. This will probably happen provided the embryo is not harmed and can be transferred to the uterus while at the same time stemcells are extracted from the blastomere which has been isolated during biopsy. The successful extraction of embryonic stem cells from asingle blastomere will result in every single embryo which has been produced by an in vitro fertilization having its own ‘stem cell banking.’ What is left to confirm is whether or not stem cells of reprogramming are as powerful as their corresponding embryonic ones and also whether or not they are able to grow into a tissue. At this point, we ought to stress that the government is required to provide financial support and legislate for this field of medical research by setting up cord blood banks for the potential benefit of the public. To sum up, along with science and technology, the Law is called upon to deal with the issues arising from the use of stemcells. What is now required of the legislators is that they stipulate rules and regulations ofBiotechnology while at the same time they take into consideration the moral problems that become evident as scientific research on stemcells progresses. These problems can better be dealt with in view of thelegislation of the protection of human rights.